

**OPĆINSKI NAČELNIK**

Klasa: 400-01/22-01/22

Urbroj: 2163-40-01-04/42-22-1

Vrsar - Orsera, 01. rujna 2022. godine

# POZIV ZA PODNOŠENJE PRIJEDLOGA

# ZA IZRADU PRORAČUNA OPĆINE VRSAR - ORSERA ZA 2023. GODINU

# TE PROJEKCIJA PRORAČUNA ZA 2024. I 2025. GODINU

Pozivaju se fizičke i pravne osobe s područja Općine Vrsar – Orsera da podnesu svoje prijedloge za uvrštenje u Proračun Općine Vrsar – Orsera za 2023. godinu s projekcijama za 2024. i 2025. godinu. Predložiti se mogu manje aktivnosti i projekti, a koji su usmjereni na jedno od sljedećih programskih područja:

* Jačanje gospodarstva
* Obrazovanje
* Predškolski odgoj
* Kultura
* Sport i rekreacija
* Socijalni program
* Civilno društvo
* Zaštita, očuvanje i unapređenje zdravlja
* Komunalna infrastruktura
* Zaštita okoliša
* Uređenje objekata

Sudjelovanje građana u planiranju i donošenju proračuna važno je kako bi se raspoloživa sredstva već u fazi planiranja usmjerila na projekte i programe koji su u najvećoj mogućoj mjeri usklađeni s potrebama i iskazanim stavovima građana. Želja nam je u procesu kreiranja Proračuna, kao najvažnijeg financijsko-planskog dokumenta, uključiti što veći broj zainteresiranih građana kako bi u konačnici dobili što kvalitetniji prijedlog Proračuna. Stoga pozivamo sve zainteresirane građane da nam dostave svoje prijedloge za raspodjelu proračunskih sredstava Općine Vrsar – Orsera za 2023. godinu te na taj način aktivno sudjeluju u kreiranju Proračuna.

Prijedlozi **se zaprimaju od 01. 09. 2022. do 20. 09. 2022. godine** putem obrasca koji je sastavni dio ovog Poziva, a kojeg je moguće preuzeti na internetskim stranicama Općine Vrsar - Orsera: [www.vrsar.hr](http://www.vrsar.hr.) ili u pisarnici Općine.

Prijedlozi se dostavljaju Općini Vrsar – Orsera elektroničkom poštom na e-mail: opcina-vrsar@vrsar.hr, odnosno osobno ili poštom na adresu: Općina Vrsar - Orsera, Trg Degrassi 1, 52450 Vrsar -Orsera, s naznakom *Prijedlozi za Proračun 2023-2025*.

Svi zaprimljeni prijedlozi biti će obrađeni te će se u skladu s proračunskim mogućnostima predložiti njihovo uvrštenje u proračun.

#

#  OPĆINA VRSAR – ORSERA

#  OPĆINSKI NAČELNIK

#  Ivan Gerometta,v.r.